# Barrella negra

La barrella negra (Soda oppositifolia) és una espècie de planta amb flors del gènere Soda dins la família de les amarantàcies (Amaranthaceae). Son plantes natives de l'Africa del nord mediterrània i d'algunes zones del sud d'Europa com ara la península Ibèrica o la península Itàlica.
Addicionalment pot rebre els noms de salsola opositifòlia, salsola verticil·lada, sosa escarabella, sosa opositifòlia i sosó.

## Hàbitat

És pròpia de zones costaneres. Tolerant a la salinitat, arrela en comunitats nitrohalòfiles i en marges i conreus abandonats. El seu contingut en alcaloides la fa tòxica per al bestiar caprí.

## Descripció

Es tracta d'un arbust de fins a 2 m d'altura, de color verda fosca, amb tiges i fulles carnosos. Les fulles, oposades, són linears i subcilíndriques, aplanades pel feix.
Les flors, molt petites, poc conspícues, verdoses, posseeixen cinc tèpals de reduïda grandària, i cinc estams. Aquests tèpals creixen de manera palpable després de la fecundació i l'aparició del fruit, i apareix una ala transversal molt aparent, de color rosada o vermellosa.

## Taxonomia

La primera descripció d'aquest tàxon la va fer l'any 1798 el botànic francès René Desfontaines amb el nom de Salsola oppositifolia al primer volum de l'obra Flora Atlantica. L'any 2020 el botànic iranià Hossein Akhani va situar l'espècie dins del gènere Soda, amb el nom actual de Soda oppositifolia, aquest canvi va ser publicat a la revista Frontiers in Plant Science.

### Citologia

Nombre de cromosomes i tàxons infraespecífics: 2n=72

### Etimologia

oppositifolia: epítet llatí que significa "amb les fulles oposades".

### Sinònims

Els següents noms científics són sinònims de Soda oppositifolia:
* Sinònims homotípics
* Salsola longifolia var. oppositifolia (Desf.) C.Vicioso
* Salsola oppositifolia Desf.
* Seidlitzia oppositifolia (Desf.) Iljin
* Sinònims heterotípics
* Salsola oppositifolia f. feminea Botsch.

## Referències

* 1 2 «Soda oppositifolia». Noms de plantes. Corpus de fitonímia catalana. TERMCAT, Centre de Terminologia. [Consulta: 23 març 2024].
* 1 2 «Soda oppositifolia» (en anglès). Plants of the World Online. Royal Botanic Gardens. Kew. [Consulta: 23 març 2024].
* ↑ «Salsola oppositifolia Desf.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 23 març 2024].
* ↑ Desfontaines, 1798, p. 219.
* ↑ «Soda oppositifolia (Desf.) Akhani» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 23 març 2024].
* ↑ Rudov et alii, 2020, Nomenclatural Appendix.
* ↑ Nuevos datos cariológicos de Chenopodiaceae ibéricas. Lago Canzobre, E. & S. Castroviejo (1992) Nova Acta Ci. Compost. (Biol.) 3: 201-203
* ↑ Salsola oppositifolia en PlantList

## Bibliografia

* Desfontaines, René. Flora Atlantica: sive historia plantarum quae in Atlante, agro tunetano et algeriensi crescunt. (en llatí). vol. 1, 1798.
* Peruzzi, L. & N. G. Passalacqua. 2004. On the lectotypifications of the names of four species described by Desfontaines reported for Calàbria (S. Italy). Tàxon 53(2): 543–547.
* Rudov, Alexander; Mashkour, Marjan; Djamali, Morteza; Akhani, Hossein (en anglès) Frontiers in Plant Science, vol. 11, 05-11-2020. DOI: 10.3389/fpls.2020.546518.